চুরির অভিযোগে নির্যাতনের শিকার যুবকের নাম মো. আবচার (২২)। তিনি পেকুয়া সদর ইউনিয়নের মেহেরনামা গ্রামের হতদরিদ্র নুরুল আলমের ছেলে। ঘটনাটি ঘটেছে, গত ১৯ সেপ্টেম্বর দুপুর ১টার দিকে কক্সাবজারের পেকুয়া উপজেলার মেহেরানামা উচ্চ বিদ্যালয়ের শিক্ষক মিলনায়তনে। শত শত শিক্ষার্থী ও এলাকাবাসীর সামনেই যুবকের ওপর মধ্যযুগীয় কায়দায় নির্যাতনের ঘটনা ঘটলেও ওই বিদ্যালয়ের প্রভাবশালী সভাপতি ও প্রধান শিক্ষকের ভয়ে কেউ প্রতিবাদ পর্যন্ত করেনি। এ ঘটনায় স্থানীয়দের মাঝে ক্ষোভ সৃষ্টি হয়েছে।